CELEX: E2005J0005
Language: sl
Date: 2006-06-29 00:00:00
Title: Sodba Sodišča z dne 29. junija 2006 v združenih zadevah E-5/05, E-6/05, E-7/05, E-8/05 in E-9/05 — Nadzorni organ EFTA proti Kneževini Lihtenštajn (Neizpolnitev obveznosti s strani pogodbenice — Direktiva Komisije 2002/77/ES z dne 16. septembra 2002 o konkurenci na trgih za elektronska komunikacijska omrežja in storitve — Direktiva 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (Direktiva o dostopu) — Direktiva 2002/20/ES evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi) — Direktiva 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (Okvirna direktiva) — Direktiva 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah))

7.12.2006   
            
            
               SL
            
            
               Uradni list Evropske unije
            
            
               C 297/52
            
         
      SODBA SODIŠČA
   
   z dne 29. junija 2006
   v združenih zadevah E-5/05, E-6/05, E-7/05, E-8/05 in E-9/05
   Nadzorni organ EFTA proti Kneževini Lihtenštajn
   
      (Neizpolnitev obveznosti s strani pogodbenice — Direktiva Komisije 2002/77/ES z dne 16. septembra 2002 o konkurenci na trgih za elektronska komunikacijska omrežja in storitve — Direktiva 2002/19/ES Evropskega parlamenta in Sveta z dne 7. marca 2002 o dostopu do elektronskih komunikacijskih omrežij in pripadajočih naprav ter o njihovem medomrežnem povezovanju (Direktiva o dostopu) — Direktiva 2002/20/ES evropskega parlamenta in Sveta z dne 7. marca 2002 o odobritvi elektronskih komunikacijskih omrežij in storitev (Direktiva o odobritvi) — Direktiva 2002/21/ES Evropskega parlamenta in Sveta z dne 7. marca 2002 o skupnem regulativnem okviru za elektronska komunikacijska omrežja in storitve (Okvirna direktiva) — Direktiva 2002/22/ES Evropskega parlamenta in Sveta z dne 7. marca 2002 o univerzalni storitvi in pravicah uporabnikov v zvezi z elektronskimi komunikacijskimi omrežji in storitvami (Direktiva o univerzalnih storitvah))
   
   (2006/C 297/19)
   V združenih zadevah E-5/05, E-6/05, E-7/05, E-8/05 in E-9/05, katerih predmet so ZAHTEVKI za izjavo, da Kneževina Lihtenštajn s tem, ko ni v predpisanem roku sprejela ali obvestila Nadzornega organa EFTA o sprejetju potrebnih ukrepov za izvajanje aktov, navedenih v točki 13a Priloge XIV in točkah 5cj, 5ck, 5cl ter 5cm Priloge XI k Sporazumu EGP, tj. Direktiva Komisije 2002/77/ES z dne 16. septembra 2002 ter Direktive 2002/19/ES, 2002/20/ES, 2002/21/ES in 2002/22/ES Evropskega parlamenta in Sveta z dne 7. marca 2002, kakor so bile prilagojene Sporazumu EGP s Protokolom 1 k Sporazumu in s sektorskimi prilagoditvami iz Prilog XIV in XI tega sporazuma, ni izpolnila svojih obveznosti v skladu s tem aktom in členom 7 Sporazuma EGP, Nadzorni organ EFTA proti Kneževini Lihtenštajn, je Sodišče v sestavi: Carl Baudenbacher, predsednik, Thorgeir Örlygsson in Henrik Bull (poročevalec), sodnika, 29. junija 2006 razglasilo sodbo, katere izrek se glasi:
   
               1.
            
            
               
                  Kneževina Lihtenštajn s tem, ko ni v predpisanem roku sprejela potrebnih ukrepov za izvajanje aktov, navedenih v točki 13a Priloge XIV (za namere obveščenosti navedene tudi pod točko 5cg Priloge XI) ter točkah 5cj, 5ck, 5cl in 5cm Priloge XI k Sporazumu EGP, tj. Direktiva Komisije 2002/77/ES z dne 16. septembra 2002 ter direktiv 2002/19/ES, 2002/20/ES, 2002/21/ES in 2002/22/ES Evropskega parlamenta in Sveta z dne 7. marca 2002, kakor so bile prilagojene Sporazumu EGP s Protokolom 1 k Sporazumu in s sektorskimi prilagoditvami iz Prilog XIV in XI k temu sporazumu, ni izpolnila svojih obveznosti v skladu s tem aktom in členom 7 Sporazuma EGP.
               
            
         
               2.
            
            
               
                  Kneževini Lihtenštajn se naloži plačilo stroškov postopka.